আব্দুল্লাহ আল মামুন,ভ্রাম্যমান প্রতিনিধি,চিলাহাটি ওয়েব : নীলফামারীর ডোমারে বাংলাদেশ জাতীয়তাবাদী দল বিএনপির ৪০তম প্রতিষ্ঠাবার্ষিকী পালিত হয়েছে। শনিবার সকালে দলীয় কার্যালয়ে জাতীয় ও দলীয় পতাকা উত্তোলন করা হয়। উপজেলা ও পৌর বিএনপির আয়োজনে বিকালে বিএনপি কার্যালয় হতে র‌্যালি বের করার চেষ্টা হলে পুলিশি বাধায় র‌্যালি না করে দলীয় কার্যালয়ে আলোচনা সভা পৌর বিএনপির সভাপতি মোস্তফা ফিরোজ প্রধানের সভাপতিত্বে ও সম্পাদক আখতারুজ্জামান সুমনের সঞ্জালনায় পৌর বিএনপির সাংগঠনিক সম্পাদক কাউন্সিলর মিজানুর রহমান তুলু,উপজেলা বিএনপির সাধারন সম্পাদক মোঃ রেয়াজুল ইসলাম কালু বক্তব্য রাখেন। বক্তারা বিএনপি চেয়ারপার্সন বেগম খালেদা জিয়ার নিশ্বর্ত মুক্তির দাবী করে বলেন, দেশনেত্রীকে বাদ দিয়ে বাংলার মাটিতে কোন নির্বাচন হতে দেওয়া হবেনা। প্রতিষ্ঠাবার্ষিকী উপলক্ষে বিকাল তিনটা থেকে দলীয় কার্যালয়ের সামনে বিপুল সংখ্যক পুলিশ মোতায়েন করা হয়। বিকাল ৪টার আগে দলীয় কার্যালয় নেতা-কর্মীদের পদচারনায় কানায় কানায় ভরে যায়।